ROMANIA                                                                   


 SE APROBA,

JUDETULTIMIS                                                          


 P R I M A R

MUNICIPIUL TIMISOARA                                   
           Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE URBANĂ

Nr.U22005-003036/07.07.2005
REFERAT 

privind aprobarea Planului Urbanistic de Detaliu “Locuinţe unifamiliale”strada Mureş,nr.133-135, Timişoara
Către Comisiile Consiliului Local al Municipiului Timişoara

        Având în vedere prevederile Planului Urbanistic General al Municipiului Timişoara, aprobat prin HCL nr. 157/2002

Având in vedere PUZ- „Lidia- Muzicescu-Martirilor” Timişoara aprobat prin HCL nr. 91/1998 

Având în vedere prevederile Certificatului de Urbanism nr. 892 din 28.02.2005
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu “ Locuinţe unifamiliale”strada Mureş,nr.133-135,, Timişoara. Documentaţia este iniţiată de beneficiar, d-nul Martin Marius şi soţia Martin Rodica, elaborată de  S.C.TECTONICS HOUSE S.R.L.- proiect nr. 06/2005.

Obiectul prezentului PUD -“ Locuinţe unifamiliale”strada Mureş, nr.133-135, Timişoara constă în construirea de locuinţe proprietate personală în zona de sud a Municipiului Timişoara, pe strada Mureş la nr.133-135.
Parcela pe care se doreşte realizarea locuinţelor are destinaţia de locuinţe ( P- P+2) şi funcţiuni complementare, conform P.U.G.- Municipiul Timişoara aprobat prin HCL 157/2002 şi conform PUZ- „Lidia- Muzicescu-Martirilor” Timişoara
Parcela studiată nu se află în zonă protejată sau de protecţie a monumentelor istorice, respectiv zonă de interes deosebit pentru care este necesar avizul Consiliului Judeţean Timiş.

Prin prezenta documentaţie se doreşte construirea a doua case pe parcela beneficiarilor , asigurarea accesului prin propunerea unei fundături şi lotizarea terenului proprietatea Statului Roman, pentru crearea a 11 parcele pentru locuinţe.
Terenul studiat prin prezenta documentaţie este situat în intravilan.

Suprafaţa studiată prin prezenta documentaţie este alcătuită din terenul proprietatea beneficiarilor prezentei documentaţii, Martin Marius şi soţia Martin Rodica, conform C.F. nr. 7828 nr. cadastral 14294/1-14294/2/1-4/5, in suprafaţă de 1777mp.şi din terenurile identificate prin:

· nr. cadastral 14294/1-14294/2/1-4/1, in suprafaţă de 627 mp. din C.F. 138146
· nr. cadastral 14295/1 şi 14295/2, in suprafaţă de 4 810 mp. din C.F. nr. 7653, în proprietatea Statului Român in administrarea ICRAL Timişoara.
Terenul identificat prin nr. cadastral 14294/1-14294/2/1-4/1, in suprafaţă de 627 mp. din C.F. 138146 este drum de acces, în proprietatea Statului Român prin Primăria Municipiului Timişoara, donaţie nr. 28317/2003.Acesta reprezintă o jumătate din lăţimea necesară pentru strada nouă de 9 m.,pe care se va face accesul la noile parcele, conform avizului Comisiei de Circulaţie din Primăria Municipiului Timişoara 

Toată strada va deveni publică conform ofertei de donaţie nr. 2941 din 5.07.2005 şi conform propunerii de dezmembrare, anexate prezentei documentaţii. 
Construcţiile noi vor fi amplasate conform Planşei nr.04, anexate la Proiectul de Hotărâre.
Indicii de construibilitate propuşi se incadrează în indicii aprobaţi pentru zona de locuinţe cu regim mic de înălţime:

P.O.T. max. = 40%, H max. =  S+P+2,iar propunerea se incadrează in normele de densitate urbană.

Documentaţia de urbanism propusă este însoţită de  toate avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/08.06.2000 al Ministerului Lucrărilor Publice şi Amenajării Teritoriului ( M.T.C.T.) şi conform Certificatului de Urbanism de mai sus.
Planul Urbanistic de Detaliu -“ Locuinţe unifamiliale”strada Mureş, nr.133-135, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 
           VICEPRIMAR                                                                                     DIRECTOR 


      Ing. DOREL BORZA                                                               Dr. Arh. RADU RADOSLAV             
ŞEF SERVICIU                                                                               CONSILIER
   Arh. LAURA MĂRCULESCU                                                    Urb. CARMEN FALNIŢĂ       
AVIZAT JURIDIC
Jr. MIRELA LASUSCHEVICI

Red. C.F.
